കൊവിഡ് :ആശുപത്രികള് പ്രതിസന്ധിയില് ഐ.സി.യു നിറയുന്നു പത്തനംതിട്ട : ഇടക്കാലത്തിന് ശേഷം ആശുപത്രികളിലെ കൊവിഡ് ഐ.സി.യു വീണ്ടും നിറയുകയാണ്. ജില്ലയില് പകുതിയിലേറെ ഐ.സി.യു കിടക്കകളിലും രോഗികളുണ്ട്. സി കാറ്റഗറി രോഗികള് വര്ദ്ധിക്കുന്നതാണ് പ്രധാന കാരണം. മരണവും ജില്ലയില് കൂടുതലായി റിപ്പോര്ട്ട് ചെയ്യപ്പെടുന്നുണ്ട്. ദിവസവും പത്തോ അതിനടുത്തോ രോഗികള് മരിക്കുന്നുണ്ട്. സ്വകാര്യ ആശുപത്രികളില് കൊവിഡ് രോഗികള് കുറവായതിനാല് സര്ക്കാര് ആശുപത്രികളിലെ ഐ.സി.യുവിലാണ് രോഗികളേറെയും. എണ്പത്തൊന്ന് ഐ.സി.യു കിടക്കകളില് അമ്ബത്തിരണ്ടെണ്ണത്തില് നിലവില് രോഗികളുണ്ട്. സ്വകാര്യ ആശുപത്രികളിലെ 120 കിടക്കകളില് അമ്ബത് എണ്ണത്തിലാണ് രോഗികള്. ഈ സ്ഥിതി തുടര്ന്നാല് ഐ.സി.യു കിടക്കകള് മതിയാകാതെ വരും. ആയിരത്തിലധികം കൊവിഡ് കേസുകള് ദിവസവും റിപ്പോര്ട്ട് ചെയ്യുന്ന ജില്ലയില് ടെസ്റ്റ് പോസിറ്റിവിറ്റി നിരക്ക് പതിനഞ്ച് ശതമാനത്തിലേറെയാണിപ്പോള്. ഒാക്സിജന് കിടക്കയിലും രോഗികള് കുറവ് 49172 ഓക്സിജന് ക്ഷാമമായിരുന്നു കൊവിഡ് രണ്ടാം തരംഗത്തില് ജില്ല നേരിട്ട പ്രധാന വെല്ലുവിളി. വ്യാവസായിക സ്ഥാപനങ്ങളില് ആവശ്യത്തിന് ഉപയോഗിച്ചിരുന്ന ഓക്സിജന് സിലിണ്ടറുകള് പോലും ഓക്സിജന് ശേഖരിക്കാന് ഉപയോഗിക്കേണ്ടിവന്നിരുന്നു. ശേഷം കോഴഞ്ചേരി ജില്ലാ ആശുപത്രിയിലും പത്തനംതിട്ട ജനറല് ആശുപത്രിയിലും ഓക്സിജന് പ്ലാന്റ് എത്തി. ഇപ്പോള് ആകെയുള്ള 172 കിടക്കകളില് 49 എണ്ണത്തില് മാത്രമേ രോഗികളുള്ളു. വെന്റിലേറ്റര് രോഗികള് കുറവ് 21104 ഐ.സി.യു രോഗികള് കൂടുതലാണെങ്കിലും വെന്റിലേറ്റര് രോഗികളുടെ എണ്ണത്തില് കുറവുണ്ട്. നൂറ്റിനാല് വെന്റിലേറ്റര് കിടക്കകളില് ഇരുപത്തൊന്നില് മാത്രമേ രോഗികളുള്ളു. രോഗികളേറെയും വാക്സിനെടുത്തവര് വാക്സിനെടുത്താല് കൊവിഡ് ബാധിക്കില്ലെന്ന ധാരണ തെറ്റാണ്. കൊവിഡ് പോസിറ്റീവാകുന്നവരില് ഭൂരിഭാഗവും ഒരു വാക്സിനെങ്കിലും പൂര്ത്തിയാക്കിയവരാണ്. രണ്ട് ഡോസ് എടുത്തവരും രോഗികളായുണ്ട്. 849 പേര്ക്ക് കൊവിഡ് ജില്ലയില് ഇന്നലെ 849 പേര്ക്ക് കൊവിഡ് സ്ഥിരീകരിച്ചു.രണ്ടു പേര് വിദേശത്തു നിന്ന് വന്നതും ഒരാള് ഇതര സംസ്ഥാനത്ത് നിന്ന് വന്നതുമാണ്. 846 പേര്ക്ക് സമ്ബര്ക്കത്തിലൂടെ രോഗം ബാധിച്ചു. ഐ.സി.യു രോഗികളുടെ എണ്ണം വര്ദ്ധിക്കുന്നതില് ആശങ്കയുണ്ട്. വാക്സിനെത്തിയതിനാല് കൊവിഡിനെ പേടിക്കേണ്ടെന്ന് വിചാരിക്കരുത്. രോഗം എല്ലാവരെയും ഒരു പോലെയാവില്ല ബാധിക്കുക. മുന്കരുതലുകള് എടുത്തേ മതിയാകു. ഡോ. സി. എസ്. നന്ദിനി എന്.എച്ച്.എം ജില്ലാ പ്രോഗ്രാം മാനേജര്